Наставна јединица бр. 45: **Лаза Лазаревић: *Ветар***

Датум реализације: 17. 3. 2020.

**О писцу**:

Лаза Лазаревић (1851−1890), српски књижевник и лекар. По њему је добила име Специјална болница за психијатријске болести Лаза Лазаревић у Београду и у Падинској Скели.

Спада у најзначајније представнике српске реалистике приповетке. Завршио је студије права у Београду, а потом уписује у Берлину студије медицине и завршава их. Студије медицине подстакнуте су његовим интересовањем за природне науке, дарвинизам и позитивизам. Преводио је природнонаучне текстове са немачког и руског језика.

Први уводи интелектуалца као јунака новије српске приповетке. Обрађује снажне теме и крупне догађаје, језгровито предочава пејзаже, слика поетичну атмосферу, негује психолошку анализу јунака. Описи психолошких стања су прецизни, језгровити драматични и напети. Његове су приповетке пажљиво и складно обликоване, композиција је чврста. Одличан познавалац језика и мајстор стила.

**Теме**: патријархално друштво, традиција, психологија (модерно − индивидуално), морал (фигура мајке − патријархални морал).

**Одлике**: драматичност, субјективност, сентименталност, мелодрама, идеализам, оптимтизам, поетизација прозе (снови и халуцинације).

**Најпознатије приповетке**: *Први пут с оцем на јутрење, Школска икона, У добри час хајдуци, На бунару, Вертер, Све ће то народ позлатити, Швабица, Ветар...*

***Ветар***

* **Књижевна врста**: психолошка приповетка.
* **Тема**: криза идентитета (разапет између мајчине фигуре и личног; патријархалног система и интелектуалног; жеља и могућности), неостварена љубав.
* **Композиција:** Уочава се пет фаза у развоју радње:

експозиција – упознавање са ликовима и њиховом животном ситуацијом;

заплет – сусрет са Ђорђевом ћерком и Јанково заљубљивање;

кулминација – посета Ђорђа и његове ћерке Јанку, и њихов одлазак;

перипетија – тренутак у коме Јанко треба да одлучи да ли да пође за девојком; мајчино усмеравање;

расплет – Јанков излазак на улицу и назирање Ђорђеве силуете; крај љубавне приче.

* **Фабула**:
* однос између Јанка и мајке: ауторитет, привидна слобода избора, женидба − наравоученије (њен избор);
* сусрет са Ђорђевом ћерком (идеал); сан (слутња догађаја, она ће отићи, неће бити са њим), сећања − слабији интезитет љубави;
* ветар најављује њен долазак, он жели да је задржи, али не покушава; мајка: говори лаж, а очи казују истину;
* крај − утисак празнине и неостварености.
* **Мотиви** (симболи): ветар, очи, дим, светлост, прашина, рука, мајчина прича о два црва.

Остали мотиви: ауторитативна мајка; затворен, интелектуалац слабе воље, нежења; жена као сновиђење (идеал); пријатељство, лицемерје. Мотиви у функцији симбола повезују све елементе фабуле.

**Кључни мотиви**

* **поглед**, **очи** – истина, душа;
* први сусрет са Ђорђем; сусрет са погледом слепог човека окарактерисан као „онај” поглед („коме недостаје цео свет“) – поглед који је тајновит, далек;
* сусрет са Ђорђевом ћерком – „тај поглед” – овоземаљски, стваран и близак;
* „значајан поглед” – који Јанко покушава да упути Ђорђевој ћерки;
* мајчин поглед – „њен поглед раздвоји Црвено море”.
* **ветар −** силина осећања, стање душе јунака, духовни флуид;

− сусрет са девојком, њеним очима „из њих је дувао јак ветар...”

− најава немира − сан,

− пролазност − сећање на Марију,

− неоствареност −крај;

* **дим** − учмалост живота;
* **ћутање** – речитост ћутања;
* тренутак након бесмисленог разговора о Ђорђевом излечењу;
* након кобног сна – мајка и син ћуте слушајући ветар;
* Ђорђева ћерка ћути све време; оглашава се једном речју „Одмах!”;
* **плач** – близак ћутању и немоћи;
* Ђорђева ћерка често плаче;
* за време Јоцине приче о Ђорђу, Јанкова мајка тихо плаче;
* **прича** **о два црва** − причау причи. Нимало случајно казује је Јанкова мајка и носи поенту из које Јанко треба да закључи да је Бог тај који не заборавља заборављене и не оставља остављене.

**Задатак:** Прочитајте приповетку *Ветар* (ко нема Читанку, текст приповетке може пронаћи на следећем линку: <https://www.rastko.rs/knjizevnost/umetnicka/proza/llazarevic-pripovetke.html> ) и покушајте укратко да је анализирате водећи се следећим смерницама**:**

* Које све облике приповедања уочавате у овој приповеци? Која је њихова функција?
* Анализирајте јунаке ове приповетке.
* Издвојте основне поруке и идеје из дела.

Одговоре ми проследите на имејл: starcevic.sanja@esloznica.rs